**SE APROBĂ,**

**PRIMAR,**

**Nr. 52472/25.06.2018 CRISTI VALENTIN MISĂILĂ**

**RAPORT**

**pentru modificarea şi completarea Anexei nr. 1 la Hotărârea Consiliului Local al municipiului Focşani nr. 100/2011, privind aprobarea Regulamentului** **de organizare şi executare a serviciilor de transport în regim de taxi şi în regim de închiriere pe raza municipiului Focşani, cu modificările şi completările ulterioare**

În conformitate cu dispoziţiile art. 17, alin. (1), lit. l) din *Legea nr. 92/2007, privind serviciile de transport public*, consiliile locale au atribuţii privind elaborarea şi aprobarea normelor locale şi a regulamentelor serviciilor de transport public local.

Având în vedere prevederile art. 6, lit. c) şi art. 7 din *Anexa nr. 1 la Ordinul nr. 356/2007, Normele metodologice pentru aplicarea Legii nr. 38/2003, privind transportul în regim de taxi şi în regim de închiriere, cu modificările şi completările ulterioare*, prin hotărâre a consiliului local se aprobă regulamentele de organizare şi executare a serviciilor de transport persoane în regim de taxi şi în regim de închiriere, cu **consultarea asociaţiilor profesionale reprezentative**.

De asemnea, în cadrul atribuţiilor de coordonare a activităţii privind transportul de persoane în regim de taxi, autorităţile administraţiei publice locale, potrivit prevederilor art. 13, lit. k) din *Legea nr. 38/2003 privind transportul în regim de taxi şi în regim de închiriere*, *cu modificările şi completările ulterioare*, emit reglementări referitoare la alte prevederi necesare bunei organizări şi executări a serviciilor de transport persoane în regim de taxi.

Totodată, practica gestionării activităţii de transport în regim de taxi a condus la relevarea anumitor aspecte care nu au fost puse în evidenţă în H.C.L. nr. 100/2011 privind aprobarea Regulamentului de organizare şi executare a serviciilor de transport în regim de taxi şi în regim de închiriere pe raza municipiului Focşani.

Ca urmare, se impune modificarea şi completarea Anexei nr. 1 la Hotărârea Consiliului Local al municipiului Focşani nr. 100/2011, privind aprobarea Regulamentului de organizare şi executare a serviciilor de transport în regim de taxi şi în regim de închiriere pe raza municipiului Focşani, cu modificările şi completările ulterioare, după cum urmează:

**ART. 9, alin (1), lit. a) din Anexa 1 la Hotărârea nr. 100/2011 se modifică, astfel:**

1. cererea de participare la procedura de atribuire**, conform Anexei nr. 1 la Regulamentul de organizare şi executare a serviciilor de transport în regim de taxi şi în regim de închiriere pe raza municipiului Focşani;**

**ART. 9, alin (1), lit. b) din Anexa 1 la Hotărârea nr. 100/2011 se modifică, astfel:**

1. declaraţia pe propria răspundere că deţine autorizaţie de transport valabilă, **conform Anexei nr. 2 la Regulamentul de organizare şi executare a serviciilor de transport în regim de taxi şi în regim de închiriere pe raza municipiului Focşani;**

**ART.9, alin. (1), lit. c) din Anexa 1 la Hotărârea nr. 100/2011 se modifică, astfel:**

c) declaraţia pe propria răspundere că deţine sau va deţine autoturism(e), în termen de maxim 6 luni de la atribuire, pe tipuri, în proprietate sau în temeiul unui contract de leasing, cu precizarea criteriilor de departajare pe care le îndeplineşte fiecare pentru obţinerea punctajelor**, conform Anexei nr. 3 la Regulament.**

**ART.9, alin. (1) din Anexa 1 la Hotărârea nr. 100/2011 se completează cu punctul c.1) şi c.2) astfel:**

**c.1.)** copii cu menţiunea “conform cu originalul”, a certificatului de înmatriculare şi a cărţii de identitate a autoturismului, în cazul când transportatorul autorizat declară că deţine autoturism la data participării la procedura de atribuire;

**c.2.)** documentul emis de producător cu specificaţiile tehnice ale autoturismului declarat că va fi deţinut în termen de 6 luni de la atribuire;

**ART. 10 din Regulament intitulat “Anunţul public va cuprinde date privind” se modifică lit c) astfel:**

c) solicitanţii înscrişi în lista de aşteptare, deschisă până la data întocmirii referatului pentru publicarea anunţului de declanşare a procedurii de atribuire a autorizatiilor taxi disponibile

**ART.12, alin. (1) din Anexa 1 la Hotărârea nr. 100/2011 se modifică, astfel:**

1. În cazul disponibilizării unei autorizaţii pentru transportul de persoane în regim de taxi, sub numărul maxim stabilit, se declanşează procedura de atribuire a acestora, la care au prioritate transportatorii autorizaţi, înscrişi în lista de aşteptare, deschisă până la data întocmirii referatului, în vederea publicării anunţului menţionat la art. 10 din Anexa 1 la H.C.L. nr. 100/2011.

**ART.15, alin. (2) se modifică şi se completează, astfel:**

1. Procedura de atribuire a autorizaţiilor taxi constă în următoarele etape:
2. stabilire prin hotărâre a Consiliului Local a Municipiului Focşani a numărului de autorizaţii taxi care vor fi atribuite, acestea conţinând şi numărul de ordine stabilite în Registrul special de atribuire a autorizaţiilor taxi şi a copiilor conforme, pe tipuri de transport, deţinut de autoritatea de autorizare;
3. depunerea solicitărilor de către transportatorii autorizaţi, pentru atribuirea autorizaţiilor taxi;
4. acordarea punctajelor stabilite pentru îndeplinirea criteriilor de departajare tuturor autovehiculelor prezentate în declaraţia pe propria răspundere depusă odată cu cererea de participare la procedura de atribuire, de către reprezentanţii Compartimentului transport urban;
5. stabilirea punctajului total obţinut de fiecare autovehicul precizat la lit. c) şi întocmirea listei cu autovehiculele, în ordinea descrescătoare a punctajelor totale obţinute, de către reprezentanţii Compartimentului transport urban;
6. comisia pentru verificarea rezultatelor procedurii de atribuire în gestiune delegată a autorizaţiilor taxi, stabilită prin Dispoziţia Primarului Municipiului Focşani procedează la verificarea dosarelor şi a documentelor depuse de participanţii la procedura de eliberare, la verificarea punctajelor şi a modului de întocmire a listei participanţilor admişi şi întocmeşte procesul verbal cu aspectele constatate;
7. publicarea listei cu autorizaţiile taxi atribuite, datele de identificare ale transportatorului autorizat şi punctajele obţinute în termen de 3 zile de la data acordării punctajelor stabilite la lit. c);
8. soluţionarea contestaţiilor depuse în termenul legal, de către comisia constituită prin Dispoziţia Primarului Municipiului Focşani, în termen de 10 zile de la data depunerii acestora;
9. atribuirea autorizaţiilor taxi pentru autovehiculele de pe lista prevăzută la lit. d) care au obţinut punctajele totale cele mai mari, în ordinea descrescătoare a acestora;
10. eliberarea autorizaţiilor taxi, ca urmare a depunerii documentelor prevăzute de legislaţia în vigoare;
11. încheierea contractelor de atribuire în gestiune delegată a serviciului de transport în regim de taxi, în conformitate cu numărul autorizaţiilor taxi atribuite şi eliberate.

**ART.15, alin. (7) se modifică următorul conţinut:**

**(7)** Comisia de soluţionare a cotestaţiilor depuse ca urmare a desfăşurării procedurii de atribuire a autorizaţiilor taxi, constituită prin Dispoziţia Primarului Municipiului Focşani, va analiza şi soluţiona contestaţiile depuse şi va întocmi un proces verbal, în acest sens. Dispoziţiile Primarului Municipiului Focşani privind rezolvarea contestaţiilor se emit şi se comunică în termen de 10 zile de la primirea acestora.

**ART. 21 din Regulament se modifică alin. (1), lit. c) şi lit. d), după cum urmează:**

c)titularul contractului de atribuire a gestiunii renunţă la una sau mai multe autorizaţii taxi, în favoarea unor angajaţi ai acestuia, **cu o vechime în cadrul firmei respective de minim 3 ani de zile** şi care dovedesc că au dobândit calitatea de transportator autorizat în regim de taxi, dând naştere astfel unuia sau mai multor transportatori, după caz;

d) titularul contractului de atribuire a gestiunii este o persoană fizică autorizată, o intreprindere familială autorizată sau o **intreprindere individuală**, care se transformă într-o persoană juridică, **iar asociatul unic al acesteia să fie reprezentantul legal al persoanei fizice autorizate, al intreprinderii familiale sau al intreprinderii individuale**, dând naştere unui nou transportator.

Faţă de cele prezentate se impune iniţierea unui proiect de hotărâre pentru modificarea şi completarea Anexei nr. 1 la Hotărârea Consiliului Local al municipiului Focşani nr. 100/2011, privind aprobarea Regulamentului de organizare şi executare a serviciilor de transport în regim de taxi şi în regim de închiriere pe raza municipiului Focşani, cu modificările şi completările ulterioare

**COMPARTIMENTUL TRANSPORT URBAN**

**Emanuela Botezatu**